Fakulti Undang-Undang UiTM

Fakulti Undang-Undang, UiTM merupakan salah satu fakulti graduan profesional Universiti Teknologi MARA atau UiTM dan dianggap sebagai salah satu institusi-institusi pembelajaran yang paling terkemuka di Malaysia. Bertempat di bandar Shah Alam dalam negeri Selangor ia merupakan salah satu daripada institusi pengajian undang-undang yang tertua di Malaysia. Dekan yang megetuai fakulti ini pada masa kini adalah Profesor Madya Saudah Sulaiman yang telah dilantik semenjak tahun 2007. Setiap kelas dalam program ijazah Sarjana Muda Pengajian Undang-Undangnya mempunyai kira-kira 800 pelajar. Selepas penghabisan program tiga tahun ini, para pelajar lazimnya akan menyambung dengan satu lagi program ijazah profesional yang dipanggil ijazah Sarjana Muda Undang-Undang (Kepujian). Program ini dikendalikan oleh sekumpulan pensyarah yang mempunyai pengalaman praktikal dan juga peguam-peguam yang beramal yang mempunyai gelaran tinggi dalam profesyen perundangan. Beberapa pemeriksa tempatan dan juga asing dilantik untuk memastikan bahawa piawaian antarabangsa yang tinggi terus berkekalan. Tidak seperti program-program undang-undang yang lain, para pelajar diberikan peluang untuk bekerja dalam persekitaran stimulasi pejabat undang-undang. Para pelajar dibekalkan dengan pejabat pengamal undang-undang dan dimestikan bekerja seakan-akan dalam firma guaman yang sebenar. Struktur program ini telah dibentuk untuk menyediakan para pelajar kepada cabaran-cabaran yang bakal ditempuhi di luar.

Antara graduan-graduan yang telah menjadi pelajar di Fakulti Undang-Undang UiTM ini adalah Ketua Hakim Sabah dan Sarawak Yang Berhormat Tan Sri Datuk Seri Panglima Richard Malanjum, Hasbi Hassan, Hakim Mahkamah Sesyen Shah Alam, Zaid Ibrahim yang telah mengasaskan firma guaman terbesar di Malaysia, bekas Senator dan Menteri dalam Jabatan Perdana Menteri, Dato' Seri Mohd. Khamil B Jamil , Ketua Pengarah DRB-HICOM, pelakon terkenal Malaysia, Annahita Bakavoli dan Yunalis Zarai, penyanyi Indie Malaysia.

Sejarah

 Fakulti Undang-Undang (dahulunya Sekolah Pentadbiran dan Perundangan dan Fakulti Pentadbiran dan Perundangan) diasaskan pada tahun 1968. Ia bermula sebagai pusat yang menawarkan program-program pengajian undang-undang dari United Kingdom iaitu LL.B (London-External) dan Institusi Setiausaha Berpiagam (kini Institusi Setiausaha dan Pentadbir Berpiagam). Satu-satunya program tempatan yang ditawarkan pada masa itu hanyalah Diploma dalam Pentadbiran Am dan Kerajaan Tempatan.

Pada tahun 1978 program LL.B (London-External) dimansuhkan dan digantikan dengan program Diploma Undang-Undang (Diploma in Law atau DIL). Program DIL bersamaan dengan program LL.B yang ditawarkan di universiti-universti. Ia adalah program akademik tiga tahun berdasarkan struktur pengajian ijazah sarjana muda undang-undang universiti-universiti British. Namum, tidak seperti kebanyakan program universiti-universiti lainnya, program DIL dijalankan menurut sistem semester. Pada tahun 1982 Fakulti ini telah memperkenalkan program satu tahun Diploma Lanjutan (Advanced Diploma in Law (ADIL)) yang mana graduan-graduan program DIL boleh terus sambung belajar. Program ADIL merupakan program simulasi yang direka untuk memberikan latihan profesional kepada para pelajar sebagai persediaan untuk beramal sebagai Peguambela dan Peguamcara.

Tidak lama kemudian, fakulti ini menamakan semula program-programnya dan program DIL menjadi LL.B manakala ADIL menjadi LL.B (Kepujian). Program LL.B pula menjadi ilazah Sarjana Muda Pengajian Undang-Undang (Kepujian) pada 2002 LL.B (Hons.) yang juga dikenali sebagai Sarjana Muda Undang-Undang (Kepujian) dikenalkan dan terus menjadi program terbaik para pelajar yang hendak beramal sebagai Peguambela dan Peguamcara. 

Penyampaian kurikulum program-program yang ditawarkan menggunakan kaedah dan strategi simulasi atau pendekatan pembelajaran percubaan. Pengalaman unik yang didapati hasil latihan dalam program ini menyebabkan ia terkemuka dan diterima secara menyeluruh oleh para pengamal undang-undang Malaysia. Pada tahun 1995, Fakulti ini telah memperkenalkan ijazah Sarjana Muda Pentadbiran Koporat (Kepujian) untuk mengajar para pelajar Bumiputera untuk menjawat sebagai Setiausaha Syarikat dan juga ijazalh Sarjana Muda Sains Pentadbiran (Kepujian) pada bulan Disember 2002. Para pelajar juga berpeluang menjadi pengamal Syarie dengan mengambil program Diploma Lanjutan Syariah dan Amalan (DSLA).

Pemisahan fakulti

Semenjak 14 Januari 2004, Fakulti Pentadbiran dan Undang-Undang telah dibahagikan dan dipisahkan menjadi dua fakulti iaitu Fakulti Undang-Undang dan Fakulti Sains Pentadbiran dan Pengajian Polisi.

Fakulti Undang-Undang mempunyai hubungan baik dengan para pangamal undang-undang seperti Majlis Peguam Malaysia, Jabatan Peguam Negara Malaysia dan Perkhidmatan Perundangan dan Kehakiman. Ia sentiasa membangunkan pilihan-pilihan bermutu dalam program-program ijazahnya dalam kedua-dua jurusan akademik dan profesional. Fakulti kini merangkumi 69 staf akademik. Ia mempunyai sebanyak 1144 pelajar yang mengaji program Pra-Undang-Undang, BLS (Hons), LL.B dan LL.B (Hons) dan program-program Master (Phd. dan LL.M).

Kampus
Fakulti Undang-Undang UiTM terletak dalam kawasan bandaraya Shah Alam. Bangunan utama terdapat di antara Fakulti Pengurusan Perniagaan berhampiran dengan Perpustakaan Tun Abdul Razak II yang turut mempunyai perpustakaan undang-undang di Arasnya yang ke-3. Blok ini termasuk mahkamah moot (Mahkamah Moot I), bilik-bilik kuliah, pejabat-pejabat simulasi firma guaman pelajar, pejabat pentadbiran program LL.B (Hons), surau dan foyer fakulti. Pengluasan dan kemasukan pelajar baru yang mendadak memaksa fakulti untuk turut bertempat di bangunan Kolej Kediaman Pelajar Cempaka yang terletak berhampiran. Bangunan yang telah direnovasikan semula ini turut mempunyai perkakas-perkakas ICT yang terkini dan Mahkamah Moot II, mahkamah moot terbaru fakulti, pejabat layanan awam, pejabat pentadbiran, pejabat program asasi, bilik-bilik kuliah, bilik-bilik tutorial, bilik-bilik seminar, surau, kafeteria, kawasan pelajar dan auditorium yang boleh memuatkan sebanyak 200 pelajar pada masa yang sama. Pada tahun 2010, kawasan riadah baru dibuka dengan Jam Menara diletakkan di tengah-tengahnya.

Matlamat fakulti

Untuk menghasilkan pelajar graduan dengan CGPA yang lebih daripada 3.00 ke sebanyak 20% dalam masa tiga tahun.
Untuk menambahbaik peratusan tenaga pengajar yang mempunyai Ph.D atau kelayakan profesional sebanyak 30% menjelang 2008.
Pengenalan program-program akademik baru dalam jangka masa 3 tahun dan mengkaji semula program-program yang wujud kini.
Memastikan bahawa 80% projek penyelidikan yang berdaftar dengan UiTM pada peringkat kebangsaan dan antarabangsa diimplementasikan menurut jadual.
Memastikan penglibatan staf akademik dalam penulisan akademik dicapai pada nisbah satu penerbitan satu staf setiap tahun.

Misi dan Visi Fakulti

Misi

Menjalankan program untuk graduan-graduan Bumiputera profesional yang didasarkan etika profesional yang kompetatif dan boleh dijadikan contoh.

Visi

Penubihan fakulti yang cemerlang, boleh dicontohi dan berkelas dunia dalam bidang pendidikan, latihan dan penyelidikan undang-undang.

Program-program yang ditawarkan

Melalui pengajaran 
LW222 - Sarjana Muda Undang-Undang (LL.B)(Kep.) 
LW601 - Diploma Lanjutan Syariah dan Amalan (DSLA)
LW775 - Master of Laws (LL.M)(Undang-undang komersial)	 
LW774 - Master of Laws (LL.M)(Undang-undang kepentingan awam)	
LW772 - Master of Laws (LL.M)(Undang-undang korporat)	  
LW773 - Master of Laws (LL.M)(Aspek perundangan undang-undang marintim)	  
LW771 - Master of Laws (LL.M)(Harta Intelek)
LW770 - Master of Laws (Ll.M) (Am)

Melalui penyelidikan

LW 781 - Master of Laws (LL.M)	  
LW 991 - PhD dalam Undang-Undang

Pusat-pusat kecemerlangan

Pusat-pusat ini mengehos konferensi, seminar, bengkel dan kerja-kerja penyelidikan dalam bidang masing-masing.

Pusat Undang-Undang Antarabangsa
Pusat Undang-Undang dan Polisi Siber
Pusat Pengajian Keadilan Jenayah

Kelab-kelab dan persatuan-persatuan pelajar undang-undang

Fakulti Undang-Undang UiTM mempunyai beberapa persatuan dan kelab untuk membantu para pelajar menjadi lebih bebas, bertanggungjawab dan individu yang seimbang.

Sekreteriat Mahasiswa Fakulti Undang-Undang 
Law Society (LAWSOC)
Kelab Moot
Students' Community Law Club (SCLC)
Environmental Law & Awareness Club (EnLAC)
H-Coy Kesatria Negara
Majlis Presidensi

Profesor-profesor
Profesor Emeritus. Datuk Dr. Shad Saleem Faruqi
 Profesor Dr. Rahmat Mohamed 
 Profesor Dr. Lim Heng Gee 
 Datuk Profesor Dr. Hussin @ Mohamad Ab Rahman
 Adjunct Professor The Right Honourable Chief Justice of Malaysia, Tun Datuk Seri Zaki Tun Azmi
 Adjunct Professor Datuk Ahmad Johari Tun Abdul Razak 
 Adjunct Professor R. Rajeswaran a/l A.J Rajaratnam

Profesor-profesor Madya
 Profesor Madya Saudah Sulaiman
 Profesor Madya Norha Abu Hanifah 
 Profesor Madya Dr. Haidar Dziyauddin
 Profesor Madya Ibrahim Lamat
 Profesor Madya Ramlah Mohd Noh 
 Profesor Madya Dr. Musrifah Sapardi
 Profesor Madya Dr.Zaiton Hamin 
 Profesor Madya Thalmalingam a/l M. Suppiah 
 Profesor Madya Datuk Abdul Halim Sidek 
 Profesor Madya Hajjah Mahanum Adam 
 Profesor Madya Dr. Md Amin Haji Abdul Rahman 
 Profesor Madya Rohani Sahak
 Profesor Madya Sue Valquis Md Mashho,

Pensyarah-pensyarah kanan 

 Lee Chong Fook
 Dr.Nuraisyah Chua Abdullah
 Dr. Mohd Bahrin Othman
 Dr. Sheela A/P Jayabala Krishnan @ Jayabalan
 Dr. Mohammad Rizal Abidin
 Nuraziah Abdul Jabar
 Mohd Basir Suleiman
 Norliza binti Abdul Hamid

Alumni

 Yang Berhormat Tan Sri Datuk Seri Panglima Richard Malanjum, Ketua Hakim Mahkamah Tinggi Sabah dan Sarawak
 HE Prof. Dr. Rahmat Mohamad, Setiausaha Agung, Asian African Legal Consultative Organization (AALCO), New Delhi, India
 Puan Hasbi Hassan, Hakim Mahkamah Sesyen Shah Alam
 Datuk Zaid Ibrahim, pengasas firma undang-undang terbesar di Malaysia, bekas Senator dan Menteri di Jabatan Perdana Menteri dan ahli Majlis Pimpinan Pusat Parti Keadilan Rakyat dan kini mengasas Parti Kesejahteraan Insan Tanah Air (KITA).
 Dato' Seri Mohd. Khamil B Jamil , Ketua Pengarah DRB-HICOM
 Syed Moheeb Syed Kamarulzaman, Presiden dan CEO Takaful Ikhlas Sdn Bhd
 Major (R) Mohd Ramli bin Othman, CEO Tabung Haji Travel & Tours
 Annahita Bakavoli, pelakon Malaysia terkenal
 Fahrin Ahmad, pelakon Malaysia terkenal
 Yunalis Zarai, penyanyi indie Malaysia
 AC Mizal, pelawak, pelakon dan pengacara Malaysia
 Azah Yasmin, pengacara TV Malaysia yang terkenal
 Ahmad Janatul Firdaus bin Datuk Dr Haji Dzulkarnain, Tokoh Pekerja Negara (Eksekutif) 2019

Rujukan

Pautan luar
Laman Sesawang Rasmi Fakulti Undang-Undang UiTM 
Laman Sesawang Rasmi Kelab Moot UiTM
Laman Sesawang Rasmi Alumni Fakulti Undang-Undang UiTM 

Universiti Teknologi MARA
Sekolah undang-undang di Malaysia